Քարերի սիմֆոնիա
**Քարերի սիմֆոնիա** կամ **«Բազալտե երգեհոն»**, բնական հուշարձան Ազատ գետի՝ Գառնի գյուղի տարածքում գտնվող ավազանում։ Ընդգրկված է Հայաստանի բնության հուշարձանների ցանկում (KT-GE037)։

Սիմֆոնիան ներկայանում է հսկա հնգանկյուն և վեցանկյուն բազալտե սյուներով (մոտ 50 մ բարձրության), որոնք զարմանալի սիմետրիկության պատճառով ձեռագործ են թվում։ Բնության կողմից կերտված, գետի վրա կախված այդ սյուների շարանը հիշեցնում է երաժշտական գործիք՝ «Բազալտե երգեհոն»։ Կիրճով հոսում է Ազատ գետը, լրացնելով քարե շքեղությունը ջրի աղմուկով։

Պատմություն
-----------

Բնական հուշարձանը նշանավոր է իր հիասքանչ, արհեստական թվացող ժայռերով, որոնք կազմված են կանոնավոր վեցանկյուն գլաններից։ Վերջիններս ձգվում են ստորոտից մինչև ձորի գլուխ և ստացել են «Քարե սիմֆոնիա» անվանումը։ Զարմանահրաշ այս ժայռերը գոյացել են բարձր ճնշման պայմաններում՝ հրաբխային լավայի սառչելու և բյուրեղացման արդյունքում։

ՄԱԿ-ի Զբոսաշրջային համաշխարհային կազմակերպության (UNWTO) 2013 թվականին «Vettor Giusti» զբոսաշրջային պաստառների մրցույթում՝ Եվրոպա կատեգորիայում, հաղթող ճանաչվեց Հայաստանը՝ «Քարերի Սիմֆոնիա» պաստառով։

Հայաստանի ազգային մրցունակության հիմնադրամի և Հայաստանի էկոնոմիկայի նախարարության կողմից ներկայացված Հայաստանի «Քարերի Սիմֆոնիա» պաստառը ճանաչվեց լավագույնը «UNWTO»-ի Եվրոպայի հանձնաժողովի 44 անդամ-երկրների շարքում։

Վանդալության դրսևորումներ
-------------------------

Բնական հուշարձանը պարբերաբար ենթարկվում է վանդալների հարձակումների։ Հայաստանի բարձրաստիճան բազմաթիվ պաշտոնյաներ և գործարարներ իրենց առանձնատներին կամ իրենց պատկանող շինություններին գեղեցիկ տեսք հաղորդելու նպատակով Քարերի սիմֆոնիայից պոկում են բազալտի մեծ հատվածներ՝ աղավաղելով հուշարձանի նախնական տեսքը։ Այժմ հուշարձանի առանձին հատվածներ գրեթե ամբողջությամբ ոչնչացված են։

Պատկերասրահ
-----------

* Քարերի սիմֆոնիանՔարերի սիմֆոնիան
* Քարերի սիմֆոնիաՔարերի սիմֆոնիա
* Քարերի սիմֆոնիաՔարերի սիմֆոնիա
* Քարերի սիմֆոնիաՔարերի սիմֆոնիա
* 
* 
* 
* 
* 
* 
* 
* 
* 
* 
*

Տես նաև
-------

* Հայաստանի բնության հատուկ պահպանվող տարածքներ
* Բնության պետական հուշարձաններից ցանկը Վիքին սիրում է Երկիրը հուշարձանների ցանկում
* Սատանայի աշտարակ
* Հսկաների սալարկուղի

Ծանոթագրություններ
------------------

1. ↑  ՀՀ կառավարություն որոշում 14 oգոստոսի 2008 թվականի N 967-Ն
2. ↑  ՀՀ բնապահպանության նախարարության կայքէջ
3. ↑  Քարերի սիմֆոնիա
4. ↑  "«Քարերի սիմֆոնիա»". Արխիվացված է the original 2014 թ․ օգոստոսի 5-ին. Retrieved 2014 թ․ դեկտեմբերի 8. `{{cite web}}`: Unknown parameter `|dead-url=` ignored (`|url-status=` suggested) (help)
5. ↑  Գառնու «Քարերի սիմֆոնիա» հուշարձանը մեծահարուստների տների համար շինանյութ է դարձել:
6. ↑  Փարավոն Միրզոյանի առանձնատունը «Քարերի սիմֆոնիա» հուշարձանի քարերի՞ց են կառուցված:
7. ↑  "«Քարերի սիմֆոնիա». քրեական գործ է հարուցվել՝ ի պաշտպանություն Հայաստանի բնության հուշարձանի". Արխիվացված է the original 2010 թ․ դեկտեմբերի 15-ին. Retrieved 2014 թ․ դեկտեմբերի 10. `{{cite web}}`: Unknown parameter `|dead-url=` ignored (`|url-status=` suggested) (help)
8. ↑  «Քարերի սիմֆոնիա» հուշարձանի քարերը վաճառում են 300 դրամով:

Արտաքին հղումներ
----------------

|  |  |
| --- | --- |
|  | Քարերի սիմֆոնիա Վիքիպահեստում |

* «Քարերի սիմֆոնիա» կամ քայլարշավ Որոտանի կիրճով Archived 2022-06-11 at the Wayback Machine.
* Հայաստան, Գառնու ձոր, Քարերի սիմֆոնիա